CELEX: 62016CN0233
Language: el
Date: 2016-04-25 00:00:00
Title: Υπόθεση C-233/16: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 25 Απριλίου 2016 – Asociación Nacional de Grandes Empresas de Distribución (ANGED) κατά Generalitat de Catalunya

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/21
            
         Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 25 Απριλίου 2016 – Asociación Nacional de Grandes Empresas de Distribución (ANGED) κατά Generalitat de Catalunya
   (Υπόθεση C-233/16)
   (2016/C 260/27)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo, Sala de lo Contencioso-Administrativo, Sección Segunda
   
      Διάδικοι στην υπόθεση της κύριας δίκης
   
   
      Αναιρεσείουσα: Asociación Nacional de Grandes Empresas de Distribución (ANGED)
   
      Αντίδικος κατ’ αναίρεση: Generalitat de Catalunya
   
      Προδικαστικά ερωτήματα
   
   
               1)
            
            
               Αντίκεινται τα άρθρα 49 και 54 ΣΛΕΕ σε περιφερειακό φόρο επί της χρήσεως μεμονωμένων μεγάλων εμπορικών κέντρων [IGEC] με επιφάνεια πωλήσεων ίση ή μεγαλύτερη των 2 500 m2, λόγω των ενδεχόμενων επιπτώσεων στο έδαφος, στο περιβάλλον και στο συνολικό αστικό εμπόριο της περιοχής, ο οποίος, όμως, από νομική άποψη, επιβάλλεται ανεξάρτητα από την πραγματική θέση των εν λόγω εμπορικών καταστημάτων εντός ή εκτός της συμπαγούς αστικής περιοχής και στην πράξη επιβάλλεται, στην πλειονότητα των περιπτώσεων, σε επιχειρήσεις άλλων κρατών μελών, λαμβανομένων υπόψη ότι: (i) δεν επηρεάζει τους εμπόρους οι οποίοι κατέχουν περισσότερα εμπορικά καταστήματα με μεμονωμένη επιφάνεια πωλήσεων κατώτερη των 2 500 m2, ανεξάρτητα από το άθροισμα της επιφάνειας πωλήσεων όλων των καταστημάτων τους· (ii) απαλλάσσει τα συλλογικά μεγάλα εμπορικά καταστήματα· (iii) εξαιρεί τα μεμονωμένα εμπορικά καταστήματα που έχουν ως αντικείμενο την κηπουρική και την πώληση οχημάτων, υλικών οικοδομών, μηχανημάτων και βιομηχανικών υλικών, και (iv) επιβάλλει την καταβολή του 40 % μόνον της αναλογούσας καθαρής φορολογικής βάσεως στα εμπορικά καταστήματα που έχουν κατά βάση ως αντικείμενο την πώληση ειδών επιπλώσεως, ειδών υγιεινής, θυρών και παραθύρων καθώς και στα κέντρα πωλήσεως υλικών για ιδιοκατασκευές;
            
         
               2)
            
            
               Έχει το άρθρο 107, παράγραφος 1, ΣΛΕΕ την έννοια ότι συνιστούν κρατικές ενισχύσεις που απαγορεύονται βάσει της εν λόγω διατάξεως (i) η ολική απαλλαγή από τον IGEC των μεμονωμένων εμπορικών καταστημάτων με επιφάνεια πωλήσεων κατώτερη των 2 500 m2, των συλλογικών εμπορικών καταστημάτων και των μεμονωμένων εμπορικών καταστημάτων που έχουν ως αντικείμενο την κηπουρική και την πώληση οχημάτων, υλικών οικοδομών, μηχανημάτων και βιομηχανικών υλικών, και (ii) η μερική απαλλαγή από τον IGEC των μεμονωμένων εμπορικών καταστημάτων που έχουν κατά βάση ως αντικείμενο την πώληση ειδών επιπλώσεως, ειδών υγιεινής, θυρών και παραθύρων καθώς και των κέντρων πωλήσεως υλικών για ιδιοκατασκευές;
            
         
               3)
            
            
               Εάν οι προμνησθείσες ολικές και μερικές απαλλαγές από τον IGEC συνιστούν κρατικές ενισχύσεις κατά την έννοια του άρθρου 107, παράγραφος 1, ΣΛΕΕ, ποια είναι η χρονική ισχύς της σχετικής αποφάσεως, λαμβανομένου υπόψη του περιεχομένου της επιστολής, της 2ας Οκτωβρίου 2003, την οποία απέστειλε ο αρμόδιος για θέματα κρατικών ενισχύσεων διευθυντής της ΓΔ COMP στην Αντιπροσωπεία του Βασιλείου της Ισπανίας στην Ευρωπαϊκή Ένωση, σε σχέση με την υπόθεση CP 11/01, με αντικείμενο εικαζόμενες ενισχύσεις χορηγηθείσες από την Αυτόνομη Κοινότητα της Καταλονίας βάσει του Ley del Parlament de Catalunya (νόμος του Κοινοβουλίου της Καταλονίας);